Arisdorf - Alemannische Wikipedia

# Arisdorf

### Us der alemannische Wikipedia, der freie Dialäkt-Enzyklopedy

Wappe
[[Bild:|98px|Wappe vu Arisdorf]]
Basisdate
Kanton: | Basel-Landschaft
Bezirk: | Lieschtel
BFS-Nr.: | 2821
PLZ: | 4422
Koordinate: | 47° 31' n. Br. 7° 46' ö. L.
Höchi: | 345 m ü. M.
Flächi: | 9.99 km²
Iwohner: | 1482 (31. Dezember 2005)
Websyte: | www.arisdorf.ch
Charte

Technische Yschränkung: Dr koräkt Titel wär: »Aschdrf«

| Dialäkt: Baseldytsch

Aschdrf (usgsproche [ɑˑʃdə̆f]), also miteme kuum heerbare "r", hochdütsch Arisdorf) isch e politischi Gmeind im Bezirk Lieschtel vom Kanton Basel-Landschaft in dr Schwiiz.

## [ändere] Laag

Bligg vom Lieschtler Schleifebärg uff dr ober Teil vo Aschdrf und Olschbrg

Aschdrf ligt uff 345 m. ü. M. in dr Nechi vor Autobahnusfaart Aschdrf vor Autibahn A2 (Basel-Chiasso). Zur Gmeind gheert au dr Wyyler Olschbrg, wo durch dr Violebach vor Gmeind Olschbrg im Kanton Aargau trennt wird. Aschdrf isch mit dr Poschtautilinie 83 vor Kantonshauptstadt Lieschtel und vo Augscht/Brattele erschlosse. Sini Nochbergemeinde sind Giibenech, Füllschdrf, Lieschtel, Herschbrg und vom Aargau Magde und Olschbrg.

## [ändere] Wappe

S Aschdrfer Wappe zeigt e schwarze Bär, wo uff emene rote Dreibärg stoot. Dr Hintergrund isch goldig. S Wappe entspricht em Siigel vom letschte adlige Dorfbsitzer, em Herr vom Bärefels.

## [ändere] Gschicht

1154 isch Aschdrf erschtmols als Dorf vom Arnold (Arnolsdorf) erwähnt. 1300 isch s Dorf vo de Froburger a d Herre vo Thierstai ybergange. 1446 hän denne de Herre vom Bärefels s ganze Dorf uffkauft und 1532 an d Stadt Basel verkauft. 1798 isch Aschdrf Usgangspunkt vo dr Basler Revolution gsi, wo de Landschäftler Untertane d Glichberächtigung mit dr Stadt Basel brocht hett (nid z'verwäggsle mit dr Kantonstrennig 1832).

## [ändere] Wirtschaft

Aschdrf isch e typischs Buuredorf mit vilne Chriesi- und Epfelböim.

## [ändere] Sehenswürdigkeite

- Die spotgotischi Chile vo 1595 mit em erschte harmonische Gloggeglüüt (dreistimmig) vom Baselbiet (vo 1849)
- Alti Miihli
- Alts Pfarrhuus mit de 1798 in die südlig Laubestitzi ygritzte Symbol vor franzeesischi Revolution.

## [ändere] Perseenligkeite

- Johann Buxtorf (1663-1732), isch vo 1694 bis 1704 reformierte Pfarrer gsi
- Marc Surer (*1951), Rennfahrer. Hett vo 1980 bis 1986 Formel 1-Renne gfahre. Kommentiert hytte no sottigi Renne bi Premiere.

## [ändere] extärni Verbindige

- Offizielli Website
- Infos vom Kanton
- Artikel Arisdorf im Historische Lexikon vo dr Schwiiz

Koordinate: 47° 31' N, 7° 46' O |

Dr Artikel basiert uf ´ra freie Ibersetzung vum Artikel „Arisdorf“ us dr dytsche Wikipedia. E Lischte mit de dörtige Autore kasch dörte aluege

Kategorie: Artikel uf Baseldytsch | Ort (Kanton Basel-Landschaft)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Français
- Italiano
- Nederlands
- Русский
- Svenska
- Volapük